הול (להקה)

הול (באנגלית: Hole) הייתה להקת גראנג' אמריקאית אשר הושפעה לאורך כל שנות קיומה מהתדמית הציבורית הפרובוקטיבית של קורטני לאב, סולנית, גיטריסטית ושחקנית מפורסמת, ואלמנתו של קורט קוביין מלהקת נירוונה. הלהקה הוקמה בלוס אנג'לס על ידי לאב (שלפני כן הייתה סולנית בפיית' נו מור וכן חברה בלהקה Pagan Babies יחד עם קאט ביילנד, סולנית להקת בייבס אין טוילנד) ואריק ארלנדסון. הלהקה אשר כללה גם את ג'יל אמרי וקרוליין רו הקליטה את אלבום הבכורה, Pretty on the Inside אשר נחשב לאחד האלבומים הרועשים והאלימים ביותר של תחילת הניינטיז אבל למרות זאת קיבל ביקורות מצוינות. ב-1992 התחתנה לאב עם קורט קוביין מלהקת נירוונה. הזוג נקלע זמן קצר לאחר מכן למשברים קשים, כתוצאה מהתמכרותו של קוביין להרואין וכתבה בעיתון אשר האשימה את לאב בהזרקת הרואין בזמן שהייתה בהריון. יציאתם המתוכננת של האלבומים החדשים של נירוונה ושל הול ב-1993 השקיטו קצת את הסערה. קריסטן מ. פאפ ופטי שמל הצטרפו ללהקה והאלבום הראשון של הול בחברה גדולה, Live Through This, שהיה יותר פופולרי מקודמו, יצא, הוכתר בידי אנשים רבים כאחד מאלבומי השנה וזכה להצלחה פנומנלית. שני שירים מהאלבום זכו להצלחה: Doll Parts, שזכה להצלחה במצעד האלטרנטיבי ובמצעד הבריטי ו-Violet שזכה גם הוא להצלחה בבריטניה. ארבעה ימים לפני יציאת האלבום התגלתה גופתו של קוביין בדירתם של בני הזוג בסיאטל. חודשיים אחר כך נמצאה גם גופתה של פאפ. קוביין התאבד ואילו פאפ נפטרה ממנת יתר. לאב התחילה להתרכז בקריירת המשחק שלה והעתיד של הול לא היה ברור. רק לאחר עיכובים רבים ושני מיני-אלבומים של קטעים נדירים, הול הוציאה ב-1998 את האלבום השלישי (שנקרא "Celebrity Skin") עם בילי קורגן מסמאשינג פאמפקינס כיועץ מוזיקלי. סמנתה מלוני החליפה את פטי שמל והול יצאה לסיבוב הופעות ראשון לאחר שנתיים. האלבום קיבל ביקורות מצוינות, אבל לאב לא הייתה מרוצה מהתנהלות חברת התקליטים ותבעה אותה על מנת להשתחרר מהחוזה שחייב אותה לעוד חמישה תקליטים ולהתחיל לפרסם מוזיקה דרך האינטרנט. בסופו של דבר, ב-2002 לאב פירקה את הלהקה, ושלא כהרגלה פרסמה שכל חברי הלהקה הקודמים ימשיכו להיות חברים שלה. טענות על כך שלכאורה, קורט קוביין כתב את שירי האלבום Live Through This הופרכו על ידי חברי הלהקה, ומעריצי הול טענו בצדק שהאלבום הראשון של הול הצליח יותר בזמנו מהאלבום הראשון של נירוונה, Bleach, כשבני הזוג עדיין לא הכירו. טענות מסוג דומה הועלו גם לגבי בילי קורגן, כשזה עבד עם הול על האלבום השלישי. ארבעת הלהיטים הגדולים ביותר של הלהקה הם "Violet","Malibu","Celebrity skin" ו"Doll Parts". ב-2009 חזרה הלהקה לפעילות למשך כ-3 שנים, לאחר מכן התפרקה סופית. קורטני לאב - שירה, גיטרה (1989–2002, 2010-2012) אריק ארלנדסון - גיטרות (1989–2002, 2012) מייק גייסברכט - גיטרה (1989–1990) ליסה רוברטס - בס (1989–1990) קרוליין רו - תופים (1989–1992) ג'יל אמרי - בס (1990–1992) לזלי הארדי - בס (1992–1993) קריסטן מ. פאפ - בס, שירה (1993–1994, נפטרה ב-1994) פטי שמל - תופים (1992–1998, 2012) מליסה אוף-דר-מאור - בס, שירה (1994–1999, 2012) סמנתה מלוני - תופים (1998 – 2000) מיקו לארקין - גיטרות (2010–2012) שון דיילי - בס (2010–2012 סטו פישר - תופים (2010–2011) סקוט ליפס - תופים (2011–2012) אלבומי אולפן Pretty on the Inside ‏(1991) Live Through This ‏(1994) Celebrity Skin ‏(1998) Nobody's Daughter ‏(2010) מיני אלבומים Ask for It ‏(1995) The First Session ‏(1997) Awful: Australian Tour EP ‏(1999) אוספים My Body, the Hand Grenade ‏ (1997) אלבומי הופעה Grease Your Hips‏ (2016) אתר האינטרנט הרשמי של הול הול, ברשת החברתית פייסבוק הול, ברשת החברתית אקס (טוויטר) הול, סרטונים בערוץ היוטיוב הול, במסד הנתונים הקולנועיים IMDb (באנגלית) הול, באתר אפל מיוזיק (באנגלית) הול, באתר ספוטיפיי הול, באתר סאונדקלאוד (באנגלית) הול, באתר Last.fm (באנגלית) הול, באתר AllMusic (באנגלית) הול, באתר MusicBrainz (באנגלית) הול, באתר דיזר הול, באתר Discogs (באנגלית) הול, באתר Songkick (באנגלית) הול, באתר Genius הול, באתר SecondHandSongs הול, באתר בילבורד (באנגלית) הול, באתר טיידל (באנגלית)